paragraph_text: Anti-bumping, bumping resist ili bumpingproof karakteristika je cilindarskih brava koje su danas najraširenije, a označava otpornost na bumping [bamping] metodu nasilnog otvaranja. Najbliži bi naš prijevod bio lupkanje, tuckanje ili kvrckanje. Iako je postupak nasilan, kako se radi o malim silama, ne oštećuje cilindar, pa se može ponavljati više puta bez tragova provale. Zasnovan je na principu Newtonovog njihala odnosno zakonu akcije i reakcije.